open-index/open-wikipedia-markdown huggingface dataset:
Manor House

**Manor House** er et område i nordlige London. Det meste av området ligger i bydelen Haringey, men en del av det er i Hackney. Sentrum er ved Manor House undergrunnsstasjon, ved krysset mellom Seven Sisters Road og Green Lanes. Det ligger umiddelbart øst for Finsbury Park, nord for Stoke Newington, vest for Stamford Hill og Seven Sisters, sør for Harringay og nordvest for Hackney.

Det er et lite handleområdet i Manor House, men for det meste er det et sterkt fortettet boligområde. Navnet kommer fra puben Manor House (direkte oversettelse er «Herregårdshuset»), som stod der undergrunnsstasjonen nå ligger. Før opprettelsen av Seven Sisters Road, og således veikrysset, var dette stedet en tollport ved Green Lanes. Manor Tavern, som senere ble hetende Manor House, ble bygd her i 1832 av Thomas Widdows fra Stoke Newington.

Rolling Stones spilte ukentlige konserter ved Manor House i februar og mars 1963, da Harringay Jazz Club holdt til ved puben. I 1965 spilte The Who ved Manor House. Stedet er et supermarked i dag. Det har siden 1990-tallet vært planer om å gjøre bygningen om til boliger.

## Referanser
Roberto Ayala

**Roberto Fabián Ayala** (født 14. april 1973 i Paraná) er en tidligere argentinsk fotballspiller .

På klubbnivå har Ayala spilt for de argentinske klubbene Ferro Carril Oeste (1991–94) og River Plate (1994–95). Deretter dro han til Europa, hvor han spilte for Napoli (1995–98) og Milan (1998–2000) før overgangen til Valencia.

Ayala spilte på  under OL 1996 i Athen, der de tok sølvmedaljene. Han spilte også VM 1998, og var med i troppen (uten å spille) under VM 2002. Ayala var også med i troppen under VM 2006 i Tyskland.

Med Valencia kom han til finalen i Mesterligaen i 2001, der de tapte for Bayern München på straffespark. Året etter vant laget La Liga. Sesongen 2003-04 vant de igjen den spanske ligaen, i tillegg til UEFA-cupen. 
## Eksterne lenker
*
Sharon Stone

**Sharon Stone** (født 10. mars 1958 i Meadville i Pennsylvania) er en amerikansk skuespiller og tidligere fotomodell. Hun er særlig kjent for sin rolle som «Catherine Tramell» i filmen *[[Basic Instinct]]*, i 1996 ble hun Oscar-nominert i kategorien beste kvinnelige hovedrolle som «Ginger McKenna/Rothstein» i filmen ''Casino''. Hun har fått en stjerne på Hollywood Walk of Fame.

## Religion
Tidlig på 1990-tallet ble Stone medlem av Scientologikirken. Stone forble i dette trossamfunnet inntil nylig da hun konverterte til buddhisme etter at hennes venn, skuespilleren Richard Gere presenterte henne for Dalai Lama.

## Filmografi

## Referanser


## Eksterne lenker
*
Golden goal

:*For tv-serien ved samme navn se: [[Golden Goal (TV-serie)]]*
**Golden goal** kan på norsk oversettes med **første målet vinner**. Metoden har blitt brukt til å avgjøre cup-kamper i fotball der stillingen er uavgjort etter ordinær spilletid (90 minutter). Golden goal er det offisielle begrepet i fotball for det som kalles sudden death i enkelte andre idretter.

Dersom stillingen er uavgjort etter ordinær tid (90 minutter) i en cup-kamp, og det ikke spilles omkamp, spilles det ekstraomganger – maksimalt 2 ekstraomganger a 15 minutter hver. Hvis det spilles etter golden goal-regelen, vinner det laget som scorer først i ekstraomgangene. Ved scoring blåses kampen av umiddelbart. Blir det ikke scoringer i ekstraomgangene, avgjøres kampen på straffesparkkonkurranse, på samme måte som i en kamp der det ikke spilles etter golden goal-regelen.

**Silver goal** betyr at det laget som eventuelt leder etter første ekstraomgang, vinner kampen. Kampen stoppes altså ikke umiddelbart ved scoring i ekstraomgangene, en hver påbegynt ekstraomgang fortsetter til den er ferdigspilt etter 15 minutter. Denne regelen gir et lag muligheten til å utligne hvis det får mål mot seg i ekstraomgangene. (Sagt på en annen måte: Forskjellen mellom Silver goal og de opprinnelige reglene er således bare at ekstraomgang nummer 2 ikke blir gjennomført dersom et av lagene allerede leder når den første er ferdig.)

Regelen om golden goal ble introdusert av FIFA i 1993. Kamper ble avgjort etter golden goal blant annet i EM i fotball 1996 og 2000, og VM i fotball 1998 og 2002. Etter VM i 2002 introduserte UEFA silver goal-regelen. Denne regelen ble brukt under EM i fotball 2004.

Reglene om golden goal og silver goal ble innført for å få ned antallet straffesparkkonkurranser i mesterskap. Men bruken av golden goal og silver goal ble imidlertid lite populært. Mange lag spilte svært defensivt for å unngå å få mål mot seg i ekstraomgangene, og slik hadde reglene om golden goal og silver goal i praksis den motsatte virkningen av det som var hensikten med dem. Dessuten hersket det i blant en viss forvirring om kamper i ulike turneringer skulle avgjøres etter golden goal, silver goal eller vanlige regler om ekstraomganger og straffesparkkonkurranse.

I februar 2004 bestemte fotballens internasjonale lovkomité at reglene om golden goal og silver goal skulle fjernes fra fotballens regelverk etter EM i fotball 2004. Under VM i fotball 2006 bruktes ikke golden goal eller silver goal.

## Se også
*Fotballkamp
Theaterplatz (Dresden)

**Theaterplatz** i Dresden er plassen mellom Semperoperaen, slottet og katedralen. Den har ry som en av Tysklands vakreste plasser på grunn av sin omramming av storslåtte renessansebyggverk. På sørsida ligger hovedfløyen av Zwinger, og på motsatt side avgrenses plassen delvis mot Elben av kafeen Italienisches Dörfchen.

Midt på plassen troner rytterstatuen av kong Johan, utført i 1883 av Johannes Schilling. I det sørøstre hjørnet av plassen ligger den tidligere vakta (Altstädter Wache), som i dag tjener som billettkontor for Sächsische Staatsoper og Staatskapelle. Vakta ble bygd i 1830, og er tegna av Karl Friedrich Schinkel, som også sto bak Neue Wache i Berlin.

Plassen har fått navn etter Semperoperaen, som i sin tid ble bygd som Hoftheater.
Jere Burns

**Jere Burns** (født 1954) er en amerikansk skuespiller som hadde hovedroller i TV-serien *Dear John* og i filmen *[[Crocodile Dundee i Los Angeles]]*. Han har også hatt en rolle sammen med Yasmine Bleeth i TV-filmen *Road Rage* fra 1999.

## Filmografi

## Referanser


## Eksterne lenker
*
Tsat

**Tsat** er et malayopolynesisk språk som snakkes på den kinesiske øya Hainan, av rundt 3&nbsp;800&nbsp;mennesker. Som et resultat av språkbunt har tsat utviklet seg til å bli et fullverdig tonespråk, noe som er sjelden blant austronesiske språk.

## Referanser
Cristiano Marques Gomez

**Cristiano «Cris» Marques Gomez** (født 3. juni 1977) er en brasiliansk fotballtrener og tidligere fotballspiller som er hovedtrener for den franske klubben GOAL FC.

Forsvarsspilleren Cris begynte karrieren i 1995 hos Corinthians i São Paulo. Med klubben vant han allerede første sesong Copa do Brasil, og i 1988 det brasilianske mesterskapet. Deretter spilte han for Cruzeiro Esporte Clube i Belo Horizonte, hvor han også var med på vinne Copa do Brasil (2000) og det brasilianske mesterskapet (2003). Siden 2004 har Cris vært i den franske Olympique Lyon, som i 2005 vant det franske mesterskapet.

Cris debuterte på  7. april 1999. Med landslaget vant han Copa América sommeren 2004. Cris var også med i troppen til VM 2006 i Tyskland.

## Referanser


## Eksterne lenker
* 
*
Seven Sisters (London)

**Seven Sisters** er et område i distriktet Haringey i nordlige London. Det regnes gjerne med til Tottenham, og ligger i østenden av Seven Sisters Road. Det er lokalisert i østenden av veien Seven Sisters Road som går fra Tottenham High Road for å bli slått sammen med motorveien A1 i Holloway. Stedet er omtalt som et relativt fattig flerkulturelt nabolag rundt veikrysset Seven Sisters Road og High Road i South Tottenham.

## Stedsnavnet

Navnet kommer fra syv almetrær som sto i en sirkel med et valnøttre i dets sentrum på et felles grøntområde som var kjent som Page Green. Denne treklyngen var kjent som Seven Sisters («De sju søstre») ved 1732. En lokal prest og historiker, William Bedwell, som skrev tidlig på 1600-tallet særskilt om vålnøttreet og at en ukjent protestant ble brent her. Det har også vært spekulert om dette treet er veldig gammelt, kanskje tilbake til romersk tid, og kanskje har vært en del av en førkristen hellig lund.

Lokaliseringen av de sju trærne kan bli sporet tilbake i tid via en rekke av kart fra 1619 og framover. Fra 1619 er de vist i en posisjon som i dag tilsvarer den vestlige enden av Page Green ved krysset mellom Broad Lane og High Road. Med urbaniseringen som radikalt endret området, ble trærne «Seven Sisters» flyttet og plantet på nytt, fortsatt ved Page Green, men lengre mot øst. Samtidige kart viser at de forble på dette stedet fram til 1955.

Den nåværende ringen av agnbøktrær ble plantet i 1997 i seremoni ledet av fem familier med sju søstre.

## Dagens Sven Sisters
Dagens område Seven Sisters er et flerkulturelt område sterkt preget av dets lokalisering ved hovedveier og undergrunnsbanen. Umiddelbart over undergrunnsstasjonen er det et stort kjøpesenter i en bygning i tidlig edvardiansk arkitektur. Deler av bygningen, som er kjent lokalt som Wards Corner, blomstrer som et innendørs marked med et sterk latinamerikansk preg.

I henhold til folketellingen i 2011 har området en befolkning på 15 968 innbyggere, hvorav rundt 30 prosent er hvite briter og 20 prosent er svarte eller svarte briter. Andre betydelige minoriteter er polakker og tyrkere.

## Referanser
Seven Sisters Road

**Seven Sisters Road** er en viktig forbindelsesvei i London. Den ble anlagt i 1833 i det som da var landsbygd for å forbinde Tottenham med Holloway. 

Veien går fra krysset med A1 i Holloway, forbi Finsbury Park og gjennom Manor House, gjennom Lea Valley og så til Tottenham High Road (A10).
Altmarkt (Dresden)

**Altmarkt** er Dresdens historiske midtpunkt. Torget ble første gang nevnt i et dokument fra 1370 som omtaler det som byens markedsplass. Rett ved siden av det ligger Kreuzkirche, den viktigste hellige kirken i byen i århundrer. Dagens kirke ble reist mellom 1764 og 1792 etter at den første var blitt ødelagt i sjuårskrigen; den ble helt ødelagt i 1945, men er gjenoppbygd med stor nøyaktighet etter krigen. Det årlige Striezelmarkt, et av de eldste julemarkedene i verden blir avholdt på Altmarkt. Det har blitt holdt siden 1434.

Mye av de historiske bygningene på Altmarkt ble ødelagt i andre verdenskrig. Bare korskirken ble rekonstruert. Rekonstruksjonen av vestsiden og østsiden samt de tilstøtende kvartalene fant sted på 1950-tallet i henhold til de 16 prinsippene for byutvikling i en arkitektonisk stil som fortsetter kulturarven og er basert på det barokke bybildet i Dresden. I motsetning til disse planene ble en modernistisk ensom bygning, Kulturpalast, bygget på nordsiden. Etter slutten av DDR ble sørsiden av torget stengt i 1990 med to bygninger som stilistisk var løst tilpasset nabobygningene.

## Referanser
Eurodac

**Eurodac** er et europeisk daktyloskopisk register med fingeravtrykk som ble opprettet av Den europeiske union (EU) for å identifisere asylsøkere og avgjøre hvilken medlemsstat som skal behandle deres asylsøknader.

Alle EU-land &ndash; samt Norge og Island &ndash; deltar i Eurodac-samarbeidet. Ordningen skal bidra til å fremskynde asylsøkningsprosessen ved å sende reelle flyktninger direkte til det landet som skal behandle søknaden og forhindre illegale søkere fra å «prøve seg frem» i andre medlemsstater etter at søknaden er avvist i ett land.

Det tas rutinemessig fingeravtrykk av alle asylsøkere fra fylte 15 år, både i og utenfor EU-området. Fingeravtrykkene sendes i elektronisk format til en sentral enhet ved Europakommisjonen, hvor de automatisk blir sammenlignet med de avtrykkene som er lagret i registeret. På denne måten er det mulig for myndighetene å undersøke om asylsøkerne har reist inn i EU-området uten de nødvendige papirer og om de allerede har søkt om asyl i en annen medlemsstat.

## Se også
* Schengen informasjonssystem

## Kilder
*European Commission - Migration and home affairs: Identification of applicants (EURODAC) (sist oppdatert 23. juni 2015) Besøkt 31. oktober 2015

## Eksterne lenker
* EUR-Lex: Den Europæiske Unions Tidende L180.1 (dansk html-versjon). Besøkt 31. oktober
** Lenker til forordningen på andre språk. Besøkt 31. oktober
Italienisches Dörfchen

**Italienisches Dörfchen** i Dresden er et historisk gjestehus og serveringssted. Det ligger på Theaterplatz ved Elben, og har Semperoperaen som nærmeste nabo.

Da den italienske arkitekten Gaetano Chiaveri hadde fått oppdraget med å bygge den katolske hoffkirken i Dresden, installerte han seg sammen med sine handverkere og kunstnere i noen småhus like ved anlegget, ved brattkanten ned mot Elben. Husene ble på folkemunne etter vert hetende «Italienisches Dörfchen».

Seinere befant seg på samme sted et populært gjestgiveri som overtok navnet. Før første verdenskrig ble det reist et nytt serveringssted mer i stil med de storslåtte omgivelsene, tegna av byarkitekten Hans Erlwein. Bygningen ble som resten av det historiske sentrum ødelagt under bombeangrepet i februar 1945. Etter 1989 er Italienisches Dörfchen blitt omhyggelig restaurert og rekonstruert, og er i dag igjen blitt et av de mest populære serveringsstedene i Dresden.
## Referanser
Radhi Jaïdi

**Radhi Ben Abdelmajid Jaïdi** (født 30. august 1975 i Tunis) er en tunisisk tidligere fotballspiller. Han spilte forsvar og spilte sist for den engelske klubben Southampton frem til våren 2012 da han la opp som aktiv spiller på grunn av skadeproblemer. Han fikk også flere kamper for .

Jaïdi kom til Bolton i juli 2004 på fri overgang fra den tunisiske klubben Esperance de Tunis, som vant den tunisiske ligaen sesongen før. Han var med på laget som vant det afrikanske mesterskapet i 2004, og deltok i den tunisiske troppen både under VM 2002 og VM 2006. Jaïdi var for øvrig den første tunisiske spilleren som spilte i Premier League. 

Jaïdi ble tatt ut til VM 2006 i Tyskland, og scoret et viktig mål på slutten av landets åpningskamp mot  (2-2).

## Referanser


## Eksterne lenker
*
Touchdown

:*For touchdown i andre sammenhenger, se [[Touchdown (andre betydninger)]].*
En **touchdown** er en av 3 måter å score poeng på i amerikansk fotball og canadisk fotball og den har en verdi av 6 poeng pluss en mulighet til å score et ekstra poeng. Området hvor en touchdown kan scores ligger bakerst på banen, og kalles "End Zone". Det er 2 mulige måter å score en touchdown på:
::1. Man holder ballen i fast grep og putter den i "End Zone". For å score holder det at kun ballen er i "End Zone", ikke resten av kroppen
::2. Man står inne i "End Zone" og mottar en pasning. For at man skal score må begge beina være inne i "End Zone" og de må berøre gresset.
Etter at man har scoret en touchdown får man også mulighet til å score et ekstra poeng. Dette poenget kan oppnås om en spiller klarer å sparke ballen mellom de to målstengene. Touchdown er den vanligste måten å score på i Amerikansk og Canadisk fotball.
Shannon Elizabeth

**Shannon Elizabeth Fadal** (født 7. september 1973 i Houston i Texas) er en amerikansk skuespiller og fotomodell best kjent for sin rolle som den tsjekkiske utvekslingsstudenten Nadia i filmen *[[American Pie (film)|American Pie]]*.

## Biografi
Elizabeth ble født i Houston i Texas, og vokste opp i Waco i Texas. På high school var hun veldig interessert i tennis, og hun vurderte å trene til å bli profesjonell tennisspiller. Hun arbeidet som modell før hun startet sin karriere innen film, og i august 1999 opptrådte hun i *[[Playboy]]*.

### Film- og TV-karrière
Etter å ha opptrådt i mindre roller hadde hun i 1999 rollen som Nadia i filmen *[[American Pie (film)|American Pie]]*, som var en økonomisk suksess. Etterpå fulgte, blant andre, *[[Scary Movie]]*, *[[Jay and Silent Bob Strike Back]]* og *[[Tomcats]]*. Hun spilte også i TV-seriene *[[Cuts]]*, *[[One on One (TV-serie)|One on One]]* og *[[Et syttitallsshow]]*.

### Poker
Elizabeth deltok i World Series of Poker i 2005, og vant en spesiell kjendisturnering som skulle feire åpningen av et nytt pokerrom ved Caesars Palace i januar 2006, hvor hun slo ut 83 kjendiser og pokerspillere.

### Veldedighetsarbeid
Elizabeth opprettet sammen med hennes daværende ektemann Joseph Reitman en ideell dyreorganisasjon, dedikert til å redde og finne hjem til hjemløse kjæledyr. Organisasjonen heter *Animal Avengers*, og hun har selv bidratt med over  dollar som ble samlet ved å delta i den nevnte kjendisturnering i poker i 2005.

## Utvalgt filmografi
* *[[American Pie: Reunion|American Reunion]]* (2012)
* *[[Cursed]]* (2005)
* *[[Johnson Family Vacation]]* (2004)
* *[[Love Actually]]* (2003)
* *[[American Pie 2]]* (2001)
* *[[Jay and Silent Bob Strike Back]]* (2001)
* *[[Thir13en Ghosts]]* (2001)
* *[[Tomcats]]* (2001)
* *[[Scary Movie]]* (2000)
* *[[American Pie (film)|American Pie]]* (1999)
* *[[Jack Frost (film)|Jack Frost]]* (1997)

## TV
* *[[Cuts]]* (2005)
* *[[Et syttitallsshow]]* (2003)

## Referanser


## Eksterne lenker
* Shannon Elizabeth dot Com 
*
Handelsbladet FK

***Handelsbladet FK*** var et fagblad for dagligvarebransjen. Bladet utkom første gang 21. januar 1960 under navnet *Fritt Kjøpmannskap*. Det ble utgitt av Norges Colonialgrossisters Forbund (NCF).

Bladet dekket nyheter, trender og fagstoff for dagligvarebransjen, og var uavhengig av kjeder og leverandører. Leserne var ledere i butikk, medarbeidere hos kjeder, grossister og industribedrifter og andre med tilknytning til dagligvarebransjen. *Handelsbladet FK* fikk Fagpresseprisen som Årets fagblad i 2007.

Avisen utkom ukentlig på papir, med opphold i juli, i et opplag på ca. 17000. Siden 19. mai 2005 kom den også ut som e-avis. Nettavisen ble oppdaterer daglig. *Handelsbladet FK* leverte også daglige e-post-nyheter.

I 2013 ble Handelsbladet FK solgt til mediehuset Medier og Ledelse. To år senere kjøpte forlaget også den konkurrerende avisen Dagligvarehandelen, og valgte å videreføre sistnevnte tittel. Navnet Handelsbladet FK er dermed historie, men lever videre i Dagligvarehandelen. Da de to avisene ble fusjonert, tok man med seg det man anså som de beste trekkene i de to publikasjonene og videreførte disse i «nye» Dagligvarehandelen.

## Se også
* Liste over norske tidsskrifter
* Den Norske Fagpresses Forening

## Eksterne lenker
* ''Handelsbladet FK''
Helgelandsmoen

**Helgelandsmoen** er et lite tettsted og ei grend på grensa mellom Norderhov i Ringerike og Hole kommuner i Buskerud. Tettstedet har  innbyggere per 1. januar , og ligger hovedsakelig i Hole ( innbyggere), men strekker seg delvis inn i nabokommunen Ringerike ( innbyggere). Helgelandsmoen er oppkalt etter den gamle storgården Helgeland, som ligger på flata under Hole kirke og Hole prestegård.

Helgelandsmoen er lokalt mest kjent i for sin tidligere militærleir, Helgelandsmoen leir. Den militære aktiviteten er nedlagt, og både leirområdet og bygningsmassen er tatt i bruk til nye formål, under tittelen Helgelandsmoen Næringspark. I tillegg er det et voksende boligområde på utsiden av næringsparken, med mange nye boenheter, både i form av eneboliger og rekkehus.

## Helgelandsmoskatten
I 1892 fant noen soldater en gammel sølvskatt under skansegraving på en tange ved Storelva på Helgelandsmoen. Det er blitt gjettet på at sølvet ble mistet der omkring år 1062–1065, trolig mens tangen sto under vann. Funnet besto av 242 mynter og litt umyntet sølv, blant annet tre armringer og annet noe sølv. Armringene fra Helgeland-funnet er bredest på midten, og avtar i bredde mot endene. Den største bredden er henholdsvis 1&nbsp;cm, 1,25&nbsp;cm og 1,3&nbsp;cm. Diameteren er cirka 6 cm. Sølvinnholdet var ganske lavt for de fleste smykkene, bare henimot 30&nbsp;%. Omkring halvparten av myntene var norske penninger fra Harald Hardrådes regjeringstid (1047–1066) som konge i Norge. De yngste norske penningene hadde et sølvinnhold på kun cirka 20–25&nbsp;%. To av av myntene var noe yngre og preget av Haralds sønner. Av de utenlandske myntene var cirka 1/3 tyske, 15 danske og 8 angelsaksiske.

## Se også
* Helgelandsmoen leir
* Helgelandsmoen Næringspark

## Referanser
Eggemoen

**Eggemoen** er et platå som består av en enorm sandmorene som anslagsvis rommer 298 millioner m³, hvorav cirka 94 millioner m³ er utnyttbart. Eggemoen er Norges største forekomst av sand og grus, Gardermoen er nest størst. Bakkene opp til platået fra Hønefoss kalles Eggemobakkene.

Eggemoplatået preges av gran- og furuskog. Størsteparten av morenen ligger i Ringerike kommune og kalles *Eggemoen*. I nordøst strekker imidlertid morenen seg også inn i Jevnaker kommune. Den delen kalles Bergermoen og ligger like vest for Randselva og sørvest for Randsfjordens sørende. Eggemoen/Bergermoen er Norges største sammenhengende isrand (deltaavsetning), dannet av brekanten da isen trakk seg tilbake etter siste istid, for cirka &nbsp;år siden.

På Eggemoen lå også den nå nedlagte Eggemoen holdeplass på Randsfjordbanen, Eggemoen leir (en nedlagt militærleir), og en flyplass anlagt av tyskerne under andre verdenskrig, men nå kjent som Hønefoss flyplass, Eggemoen nord for Hønefoss. Eggemoen ble i juni 2006 kjøpt tilbake av Skifte eiendom (en del av Forsvarsbygg). Deler brukes i dag av etterretningstjenesten til nedtak av satellittdata (teknisk etterretning), og er allment kjent en del av det globale Echelonnettverket.

 passerer over Eggemoen, som er oppkalt etter den gamle storgården Egge. Gården ligger langs riksveien i hellingen (Eggemobakken) opp mot toppen av platået, fra Hønefossiden. Flyplassen ble anlagt der av tyskerne under andre verdenskrig. Den var i en tid aktuell som ny hovedflyplass for småfly på Østlandet, men planene førte ikke fram.

Eggemoplatået har gjennom mange år også vært et yndet turterreng for folk som bor i distriktet, kanskje spesielt for dem med hund. Inne på platået finnes det en rekke stier og mindre veier. På høstparten plukker også mange sopp og tyttebær der. Enkelte steder finnes det også godt med blåbær.

## Marigård
**Marigård** eller **Marigaard** (gnr. 93) er et tidligere gårdsbruk som lå på Eggemoen, der landeiendommen fortsatt eksisterer. Gården nevnes i en avskrift fra 1770 av et diplom (DN. XVI 22) fra den 17. juni 1361. Diplomet omhandler en grensetvist mellom gårdene Marigård og Egge i Norderhov og Berger på Jevnaker. Videre nevnes gården i skattedokumenter fra 1657 og 1723.

Det antas at opprinnelsen til gårdsnavnet er kvinnenavnet *Margrét*, som typisk ble omskrevet som *Mari*.

## Eggesteinen

Her er også en kopi av Eggesteinen fra 1150–1350 som markerte grensen mellom gårdene Egge i Haug sogn på Ringerike, Norderhov og Berger i Jevnaker kommune på Hadeland reist.

## Annet
Det var tidligere i alt tre militærleirer rundt Hønefoss: Hvalsmoen leir, Helgelandsmoen leir og Eggemoen leir. Alle ble vedtatt nedlagt 13. juni 2001. Ringerike kommune kjøpte Eggemoen leir i 2005 for 23 millioner kroner fra Skifte Eiendom og solgte den tilbake i juni 2006.
## Referanser


## Eksterne lenker
*
California State Route 1

**State Route 1**, ofte kalt **Highway 1**, er en *state highway* som løper langs en vesentlig del av Californias stillehavskyst. I det sørlige California går veien ofte under navnet *Pacific Coast Highway* (forkortet *PCH*); i noen deler av det sentrale California heter veien *Cabrillo Highway*; og nord for San Francisco heter veien offisielt *Shoreline Highway*.

Highway 1 er berømt for å gå langs en av verdens vakreste kystlinjer og betegnes derfor som en *National Scenic Byway*.

## Rute - passeringspunkter
### [[Orange County, California|Orange County]]
San Juan Capistrano

Dana Point

Monarch Beach

Laguna Beach

Crystal Cove

Corona del Mar

Newport Beach

Huntington Beach

Sunset Beach

Seal Beach

### Los Angeles and Ventura Counties
City of Long Beach

Signal Hill

Wilmington

Harbor City

Lomita

Torrance

Redondo Beach

Hermosa Beach

Manhattan Beach

El Segundo

Los Angeles International Airport

Santa Monica

Pacific Palisades

City of Malibu. 

Oxnard

### [[Central Coast, California|Central Coast]]
Ventura

Santa Barbara

Buellton

Lompoc

Pismo Beach.

San Luis Obispo

Cambria

Big Sur

Bixby Creek Bridge

Carmel

Monterey

Watsonville

Santa Cruz

### [[San Francisco Bay Area]]

Half Moon Bay

Pacifica

Devil's Slide

Daly City

San Francisco

Golden Gate Bridge.

Marin City

Bodega Bay

Fort Bragg

Leggett

## Eksterne lenker
* WestCoastRoads – California 1
* California Highways: CA-1
* The Big Highways Page: California Route 1
* Western Exit Guide – California 1
* Cal-NExUS: Route 1 North
* Cal-NExUS: Route 1 South
* California's Lost Coast

## Bilder

Fil:PCH Near Laguna Beach.jpg|Sørgående utsikt over en strekning nær *Laguna Beach*
Fil:California_State_Route_1_All_American_Road_sign.jpg|Veiskilt ved *State Route 1*. Skiltet under, med et bilde av en valmue fra California, indikerer at veien er en del av California's *Scenic Highway System*.
Fil:Pacific Coast Highway Point Mugu.jpg‎|Pacific Coast Highway nær *Point Mugu*
Fil:Pacific Coast Highway.jpg‎ |Pacific Coast Highway nær Malibu
Hvalsmoen leir

**Hvalsmoen leir** er en nedlagt militærleir i Ringerike kommune, like nord for Hønefoss. Leiren lå på en naturlig halvøy, dannet av Randselva ved Hval, er et sted og en tidligere jernbanestasjon langs Roa–Hønefosslinjen mellom Hønefoss og Jevnaker, sør for Eggemoen. Det er nå (2011) asylmottak på Hvalsmoen leir.
(Nedlagt 2019)

## Historikk
Hvalsmoen leir ble etablert da Stortinget 21. februar 1893 vedtok å erverve området ved Hval stasjon ved Randselva som eksersérplass for Ingeniørvåpenet. Leiren har i alle disse årene utdannet ingeniørtropper for Hæren og var base for Hærens ingeniørregiment.

Sommeren 1940 ble norsk militært personell etter kapitulasjonen i Sør-Norge holdt som krigsfanger i leiren. I august 1943 ble norske offiserer samlet som krigsfanger der inntil de ble sendt videre til Tyskland og Polen .

Fra 1947 lå Ingeniørvåpenets befalsskole (BSIV) lå på Hvalsmoen sammen med Hærens ingeniørskole (HIS). På Hvalsmoen lå også Speskp som inneholdt blant annet ABC-troppen. Forsvarets ABC-skole (FABCS) som utdannet alle kategorier befal og offiserer innen ABC-vern hadde tilhold her i mange år. Skolen er nå reetablert på Sessvollmoen i Ullensaker.

Våren 2005 ble leiren solgt til det lokale investorfirmaet Røysi Invest for 52 millioner norske kroner.

Det var tidligere i alt tre militærleirer rundt Hønefoss: Hvalsmoen leir, Helgelandsmoen leir og Eggemoen leir. Alle ble vedtatt nedlagt 13. juni 2001.


File:Hvalsmoen - no-nb digifoto 20140703 00014 NB NS NM 01892.jpg|Felttelegraf på Hvalsmoen trolig  1910–1914. Premierløytnanten ved teltet er Vidkun Quisling.
File:Hvalsmoen - no-nb digifoto 20140703 00099 NB NS NM 12621.jpg|Pongtongbru bygd på Hvalsmoen cirka 1910–1914


## Se også
* Eggemoen leir
* Helgelandsmoen leir

## Referanser


 


## Litteratur
* 

## Eksterne lenker
*
Hermelin (kanin)

**Hermelin** er en den nest minste kaninrasen vi har. Det som kjennetegner typiske hermeliner er at de er små, har små ører og rund og kompakt kropp. Rasen inngår ikke i kategorien Dvergraser ettersom renrasede hermeliner mangler dverggenet.

## Historie
Rasen nedstammer fra England der den ble stilt ut første gang i Hull i 1884. En engelskmann ved navn Meynell i Darlington, er rasens opphavsmann. *Polish* var navnet i England og rasen var da hvit rødøyd. Den ble siden det som nå er dverghare. På slutten av 1800-tallet ble Polish importert til Tyskland. Der arbeidet man videre med å utvikle rasen mot den type Hermelin vi har på hermelinen i dag. De fargede og 
tegnede variantene ble avlet frem i Nederland og ble godkjent i 1940.

## Utseende
Rasen kjennetegnes ved sitt kulerunde hode, sin konvekse neserygg, sitt korte neseparti og sin brede panne. I tillegg er kroppen kort og kompakt med parallelle sidelinjer. Rasen er godkjent i alle farger og tegninger i standarden og med pelsstrukturene rex, satin, Fusch og angorakanin.

### Vekt
* Minimum vekt: 0,6 kg
* Max vekt: 1,41 kg
* Idealvekt for voksne dyr: 0,8–1,3 kg

## Referanser


## Eksterne lenker
*
Frode Haugen

**Frode Haugen** (1973–2015) var en norsk journalist og videospillanmelder. Han var fagredaktør i spillmagasinet Spill.no, etter en periode som redaktør for den norske utgaven av spillmagasinet *[[Gamereactor]]*. Han hadde tidligere jobbet som programleder for *[[Spillmagasinet]]* på TV 2 og TV 2 Zebra sammen med blant andre Thomas Strzelecki og Cathrine Riis Lilleaas.

Haugen hadde også tidligere skrevet spillanmeldelser for *[[Dagbladet]]*, *[[VG]]* og magasinet *[[FHM]]*, samt vært journalist for bransjebladet *[[Faro Journalen]]* med interaktive medier som emne. Haugen var ansvarlig for norske Pinjata AS sin internasjonale satsing, og samtidig nestleder i Den Norske Dataforening, faggruppen for Spill. Haugen var ansatt som foreleser ved Escuela Bancaria y Comercial i Querétaro i Mexico.

## Referanser
Ed Thigpen

**Edmund Leonard Thigpen** (1930–2010) var en amerikansk jazzmusiker (trommer), kjent for sitt samarbeid med bl.a. Oscar Peterson og siden 1972 da han bosatte seg i København og innledet samarbeid med skandinavisk jazz.

Hans far, Ben Thigpen var også kjent trommeslager, i Andy Kirks orkester. Etter oppvekst i Los Angeles var Ed Thigpen, før militærtjenesten (1952–54), med i Cootie Williams Orchestra. I Korea møtte han Oscar Peterson, og ble med i dennes trio (1959–1965), der han spilte med Ray Brown bass.  Trioen gjestet Universitetets Aula i 1965. Han var også med på innspillinger med Dinah Washington, Ben Webster, Lennie Tristano og Ella Fitzgerald. Dette, sammen med NBC-programmet *The Subject is Jazz*, gjorde Thigpen meget berømt i hjemlandet.

Siden 1972 spilte han bl.a. i Svend Asmussen Quartet, samt utviklet læremateriell og jazzseminarer.  Allerede i 1975 fremførte han med eget band på Kongsberg Jazzfestival. I den senere tid ledet han sin egen «Scantet» med
Jens Winther trompet, Tomas Franck saksofon, Kasper Villaume piano og Jesper Bodilsen bass. I Norge var han bl.a. på turne i 2004 med «Scantet» og Knut Riisnæs, og bidragsyter på Trondheim Jazzfestival 2005.  I 2008 var han på Sildajazz sin *Vinterjazz* med *Scantet*.

## Referanser


## Eksterne lenker
* 
* 
*
January Jones

**January Jones** (født 5. januar 1978 i Sioux Falls i Sør-Dakota) er en amerikansk skuespiller, mest kjent for rollen som «Betty Draper» i TV-serien *[[Mad Men]]*. Hun ble nominert til beste skuespillerinne i en TV-serie før Golden Globe-utdelingen i 2008.

Jones er også kjent for rollen som «Cadence Flaherty» i *[[American Pie: Bryllupet]]* fra 2003, den tredje filmen i *[[American Pie]]*-serien. Hun har også hatt biroller i *[[Terapi for korte lunter]]* (2003) og *[[Dirty Dancing 2]]* (2004). I 2005 opptrådte hun i filmen *[[The Three Burials of Melquiades Estrada]]*, regissert av og med Tommy Lee Jones i hovedrollen.

Før Jones startet en karriere som skuespiller, var hun modell for Abercrombie & Fitch. Hun var sammen med skuespilleren Ashton Kutcher fra 1998 til 2001. I 2003 ble hun sammen med sangeren Josh Groban.

## Utvalgt filmografi

## Referanser


## Eksterne lenker
*
Leonore av Oranien-Nassau, jonkvrouw van Amsberg

**Leonore av Oranien-Nassau, jonkvrouw van Amsberg** (Leonore Marie Irene Enrica) (født 3. juni 2006 i Haag, Nederland) er barnebarn av dronning Beatrix av Nederland og Claus von Amsberg.

Hennes foreldre er prins Constantijn og prinsesse Laurentien, og hun har to eldre søsken, grevinne Eloise og grev Claus-Casimir.

Hun er for tiden nummer sju i den nederlandske tronfølgen.

## Referanser
Susceptans

**Susceptans** er den inverse størrelsen til reaktans, den imaginære komponenten av impedans og er dermed den imaginære komponenten av admittans, som kan betraktes som vekselstrøms-ledingsevne.

:\ B = {1\over X}

der \ B betegner suseptansen og måles i Siemens (S) eller Mho, og \ X er reaktansen, den imaginære komponenten av impedansen \ Z. 

## Kilder
*
TIA

**TIA** kan referere til:
* Medisinsk forkortelse for drypp
* IATA-koden for Tirana internasjonale lufthavn Nënë Tereza i Albania
Kypros’ flagg

**[[Kypros]]' flagg** består av et kart over landet med to olivenkvister under på hvit bunn. Flagget ble antatt 16. august 1960 og ble tegnet av tyrkisk-kyprioten Ismet Güney. Kartet var planlagt å virke samlende, derfor ble de greske og tyrkiske nasjonalfargene, henholdsvis blått og rødt, unngått. Kartet er gitt kopperoransje farge, en henvisning til opphavet til landets navn, det greske ordet for kopper, og til den historiske utvinning av kopperforekomster på Kypros. Den hvite fargen er valgt for å symbolisere fred. Det samme gjelder for de korslagte olivengrenene i grønn farge.

Flagget er et av svært få nasjonalflagg i verden med et kart som motiv.
Drypp

**Drypp** er en midlertidig stans av blodtilførselen til hjernen. Det medisinske navnet på sykdommen er **transitorisk iskemisk anfall** (TIA).

## Årsak
Årsaken til drypp er som regel aterosklerose, også kalt åreforkalkning, en fortetning av en eller flere arterier som frakter blodet til hjernen. Aterosklerose er en prosess som starter tidlig i livet, men som vanligvis først fører til alvorlig sykdom hos eldre mennesker. Forkalkningen kan gjerne framskyndes av røyking, høyt blodtrykk, høyt blodsukker eller ugunstig kolesterolprofil. 

## Symptomer
Et drypp kan arte seg på flere måter, avhengig av hvilken del av hjernen som ikke får blod. Man kan bli svak på den ene siden av kroppen, det kan bli vanskeligere å snakke, og noen opplever kortvarig blindhet på et øye. Symptomene kan vare fra 5-15 minutter. Varer symptomene lenger enn 1 time er det sannsynligvis snakk om et hjerneslag. 

Uansett hvor kortvarige symptomene er, bør lege konsulteres øyeblikkelig.

Ved mer enn 2 drypp legges man (vanligvis) inn på sykehus.

## Behandling
Behandling består som regel av blodfortynnende medisin. Er innsnevringen av halspulsåren (arteria carotis) kraftig, kan det også være aktuelt med operasjon.

## Eksterne lenker
* Drypp - TIA hos Lommelegen
* TIA, transitorisk iskemisk attakk - Drypp  hos Landsforeningen for hjerte- og lungesyke
Avlsdyr

**Avlsdyr** er dyr som primært brukes til avl med dyr i samme rase (raseavl), sekundært dyr som brukes til avl for å krysse fram en ny rase (kryssavl).

Avlsdyr er ofte høyt premierte stambokførte dyr som kan kalles *rasetypiske* eller *gode representaner for en rase*. Med det mener man at dyra samsvarer godt med rasestandarden og er bedre genetisk skikket som avlsdyr enn gjennomsnittet for en populasjon. Når slike dyr brukes i avl i større grad enn gjennomsnittet kalles det matadoravl.

## Se også
* Avl
* Hundeavl
Kunstmuseet KUBE

**Kunstmuseet KUBE** er en institusjon i Stiftelsen Kulturkvartalet og finansiert av Møre og Romsdal fylke, Ålesund kommune og staten. Kunstmuseet KUBE er en regional institusjon for dokumentasjon og formidling av hele det visuelle feltet inkludert design og arkitektur. Museet har ansvaret for oppbygging av en samling av regional kunst, produksjon av utstillinger, dokumentasjon og formidling av kunst. Kunstmuseet KUBE er også ansvarlig for oppbygging og vedlikehold av formidlingskompetanse og nettverk.

## Bygningen
Kunstmuseet KUBE ligger i det tidligere Norges Bank-bygget i Ålesund, like ved Brosundet. Bygget er tegnet av arkitektene Jürgensen & Rivertz og oppført i 1905. I 2004–2005 ble det bygget en ny bygning under bakken, slik at Kunstmuseet KUBE nå er knyttet sammen med Jugendstilsenteret som ligger i det tidligere Svaneapoteket i Ålesund.

## Formidlingstiltak
* Skiftende utstillinger
* Guideservice
* Formidlingsprogrammer rettet mot barn og unge
* Seminarer, kurs og foredrag
* Publikasjoner
* Kafé og museumsbutikk
* Konserter

## Eksterne lenker
* Kunstmuseet KUBEs hjemmeside 
* Jugendstilsenterets hjemmeside
Tjeld-klassen

**Tjeld-klassen** bestod av motortorpedobåter (MTB) konstruert i Norge etter Jan Herman Linges tegninger. Båtene ble konstruert ved Båtservice Verft AS i Mandal. Nasty/Tjeld-klassen var i kontinuerlig produksjon fra høsten 1957 til omkring 1970. Den norske marinen disponerte 20 båter av Tjeld-klassen fra Westermoen. Den ble også eksportert til Tyskland, Hellas, Tyrkia og USA. Totalt ble det bygget 42 båter i denne klassen ved Båtservice Verft. I tillegg ble seks båter ble produsert av US Navy (der kjent som **Nasty-class PT**). Prototypen, «Nasty», kom i 1957. Senere ble de norske båtene produsert i to omganger i perioden 1961&ndash;1966. 

Båtene bygget på erfaringer gjort av den norske marine under den andre verdenskrig, da mindre fartøy som torpedobåter ble hyppig brukt. Konstruksjonen har et godt renommé: Båtene ble konstruert med et bredde-/lengdeforhold på ca. 1:3, noe som gjorde dem svært stabile. Disse båtene hadde en toppfart på ca. 45 knop. 

## Utfasing
Tjeld-klassen (MTB) ble etterfulgt av MTBer i Hauk-klassen. Hauk-klassen bygget videre på suksessen til Storm-klassen (MKB, motorkanonbåter). Da de 20 Tjeld-båtene ble trukket tilbake, ble de erstattet av 14 Hauk MTBer.

## Bestykning
Bestykingen oppgitt her er for den norske utgaven MTBer:

* 1x 40mm Bofors luftvernkanon på akterdekket. 
* 1x 20 mm Oerlikon på fordekket. Senere, da båtene ble overtatt av Sjøheimevernet, erstattet med 12,7 mm M2 Browning. 6 båter, også i SHV, oppgradert til 20 mm Rheinmetall.  
* 4x 53,3 cm torpedorør, ex-tyske G7a T1-torpedoer ble benyttet.

Tjeld-klassen ble produsert i flere varianter hos lisenskjøperne, og ble modifisert til å kunne legge miner såvel som å fungere som vanlig kanonbåt. Imellom disse finnes mange kombinasjoner av bestykning.

## Spesifikasjoner
*Fortregning: 70 tonn lett, 80 tonn utrustet
*Dimensjoner
**Lengde: 24,5 meter
**Bredde: 7,5 meter
**Dypgående: 2,08 meter
*Framdrift
**Hovedmaskineri: 2x Napier Deltic dieselmotorer type T 18-37K, gir 3&nbsp;100 HK ved 2&nbsp;100 RPM, reduksjonsgearet (1,8574:1).
**Hjelpemaskineri: 2x Perkins dieselmotorer P 4(M), gir 38 HK ved 1&nbsp;800 RPM.
***Motorene er koblet til V-gir med utslag på 18°.
**Aggregater: 2x Hansa selvregulerende trefase vekselstrøm, type SG. 25 4. 27,4 KVA
****eller 2x Onan selvregulerende enkeltfase vekselstrøm, 15 KVA, 220 [[Volt|V]], 60 [[Hertz|Hz]]*.
**Kompressorer: 2x Wilhelm Poppe GmbH-kompressorer, type WP 2340 S. 127,4 l/min ved 30,3 bar.
**Fart
***43,5 knop ved 70 tonn. 
***42,5 knop ved 80 tonn.
**Rekkevidde
***912 nautiske mil ved 20 knop.
***747 nautiske mil 38 knop.
*Besetning: 18 mann
*Sensorer: Radar – i Norge: Decca 202.

## Eksterne lenker

* Marinemuseets side om Tjeld-klassen
* Amerikansk nettsted om «Nasty», med bilder bl.a fra fartøyenes operasjoner i Vietnam (engelsk)
Filamenter (astronomi)

**Filamenter** har flere forskjellige betydninger i astronomi. 

* Et galaksefilament
* En struktur i solens korona, (solfilament)
* En Birkelandstrøm
Galaksefilament

Innen kosmologi er **filamenter** de største kjente strukturene i universet, og består av galakser som er bundet sammen av gravitasjonen i store superhoper. De er trådlignende strukturer med en typisk lengde på 70 til 150 megaparsec, som utgjør grensene mellom tomrommet i universet.

## Eksterne lenker
* Picture of the filamentary network (engelsk)
Von Neumann-arkitektur

**Von Neumann-arkitektur** er en måte å designe datamaskiner hvor både *instruksjoner* og *data* ligger i samme minneenhet. Prosessoren er også separat fra minneenheten. Begrepet stammer fra 1945 og matematikeren John von Neumann.

Den amerikanske forskeren von Neumann foreslo i 1945/46 en ny design på regnemaskiner. Han foreslo en arkitektur som besto av følgende deler:

*  Et arbeidslager som skulle inneholde både data og instruksjoner på binær form
*  En aritmetisk/logisk enhet som kunne utføre en del matematiske og logiske operasjoner
*  En kontrollenhet som tolket instruksjonene i minnet og sørget for at de ble utført
*  Inn/ut-enheter som sørger for kommunikasjon mellom bruker og kontrollenhet

Alle moderne datamaskiner bruker denne arkitekturen den dag i dag. I 1952 sto den første von Neumann-maskinen ferdig, og den moderne digitale datamaskinen var født. Denne maskinen het IAS. Minnet til maskinen besto av 1000 ord som hver var 40 bits. Minnet inneholdt binære koder som enten kunne tolkes som data eller som
instruksjoner.

Navnet «von Neumann-arkitektur» er blitt nevnt som eksempel på Matteuseffekten, der den mest kjente medarbeideren får all æren for arbeid i et prosjekt med flere deltakere. 

## Referanser
Waris Hussein

**Waris Hussein** (født 1938) er en indisk regissør som er mest kjent for sine mange produksjoner for britisk TV. Han flyttet til Storbritannia med sine foreldre da han var ni år gammel fordi faren jobbet som diplomat.

Hussein gikk på University of Cambridge, hvor han studerte engelsk og drama. Der regisserte han blant annet den første amatøroppsetningen av Arthur Millers *[[A View from the Bridge]]*. Etter Cambridge studerte han scenedesign hos The Slade School of Fine Art i ett år. Han prøvde seg deretter som skuespiller, men fikk sjelden roller, på grunn av sitt utenlandske utseende. 21 år gammel forsøkte han seg derfor hos BBC. Han prøvde å komme seg inn på regissørkurset de hadde, og etter at en annen student falt fra, kom han inn. Hussein jobbet under kontrakt i seks år hos BBC før han gikk over til å jobbe som frilanser.

Han er spesielt husket for å ha regissert den første historien av *[[Doctor Who]]*, *[[An Unearthly Child]]*, i 1963. I 1964 regisserte han den fjerde historien, *[[Marco Polo (Doctor Who)|Marco Polo]]*. Han har også regissert mange produksjoner, som BBCs versjon av *[[A Passage to India]]* (1965), *[[Shoulder to Shoulder]]* (BBC, 1974) og serien *[[Edward and Mrs Simpson]]* (1978) for Thames Television. I de to sistnevnte produksjonene jobbet han igjen med tidligere *Doctor Who*-produsent Verity Lambert. Han regisserte dessuten filmversjonen av *[[Henry VIII and his Six Wives]]* (1973( med Keith Michell, Charlotte Rampling og Donald Pleasence.

I 1983 avslo han tilbudet om å regissere *Doctor Who*s jubileumsspesial, *[[The Five Doctors]]*, for 20-årsjubileet. I 1990-årene regisserte han flere TV-filmer i USA.

## Referanser


## Kilder
* 

## Eksterne lenker
*
John Crockett

**John Crockett** (født 1918, død 1986) var en britisk teater- og TV-serie-regissør.

Han regisserte *[[Doctor Who]]*-historien *[[The Aztecs]]* i 1964, som er en av de mest ansette historiene fra svart-hvitt-perioden av serien. På DVD-utgivelsen av historien i 2002 roste skuespiller John Ringham Crockett for hans arbeid.

## Eksterne lenker
*
Dreamseller

***Dreamseller*** er en film fra 2008 av Bam Margera Productions, og Bam Margera. Filmen handler om Brandon Novaks liv. Filmen fikk ikke kinovisning i USA og ble derfor lansert rett på video.

## Handling
I en alder av bare 14 ble Brandon Novak sett på som USAs største skateboardtalentet, mange firmaer ville sponse gutten, og han ble tilbudt en kontrakt av Tony Hawk. Det var inntil han oppdaget heroin. Da sank skateboardferdighetene hans og sponsorene var ikke lenger interessert i talentet. Han ble avhengig av heroin og det ble verre og verre. I perioder levde han på gaten og ifølge ham selv gjorde han ting for penger han i dag angrer på.

Filmen følger livet hans som et gatebarn som er avhengig av heroin helt til en av verdens største skateboardstjerner, Bam Margera, tar ham inn i varmen og hjelper ham med å slutte med heroin og komme seg tilbake på brettet. Bam er en av Novaks barndomsvenner, og Novak har medvirket i mange av Margeras prosjekter, blant annet CKY-filmene, og Haggard.

Filmens produksjon ble midlertidig stanset i 2007 fordi Brandon Novak hadde begynt å bruke dop igjen. 30. juli 2007 nevnte Bam dette på Radio Bam, der han samtidig sa at dette var det verste han hadde sett av Novak, og at han i hans øyne nå holdt på å ta livet av seg. 

## Medvirkende
*Brandon DiCamillo 
*Tony Hawk 
*Bam Margera 
*Jess Margera 
*Brandon Novak 

## Referanser


## Eksterne lenker
*
Hilmohaugen

**Hilmohaugen** husmannsplass ligger i Hilmo, ca. 15 km fra Tydal sentrum.

Plassen ble rydda og bebygd omkring 1850, og den ligger vakkert til på et høydedrag med storslått utsikt over dalen. Tunet består av fire bygninger som danner et åpent firkanttun.

Uthuset er plassert i skogbrynet et stykke bakenfor tunet.

Våningshuset er en toetasjes laftet tømmerbygning. Kjøkkenet / oppholdsrommet har umalt panelkledning med to kraftig, rødmalte dører. Dørspeilene er dekorert med stilistiske trær, et typisk dekormotiv for regionen. De andre rommene har ubehandlede tømmervegger.
 
Husmannsplassen var bebodd til 1980, men inventar og løsøre skriver seg i hovedsak fra 1800- og begynnelsen av 1900-tallet. Inventaret består av møbler, husgeråd, tekstiler, redskaper og diverse løsøre.

Samlingen omfatter også mer personlige ting som fotografier, brev og bilder som gir et nært og personlig bilde av menneskene som har bebodd plassen i ca. 150 år.

Bortsett fra jord og skog ble Hilmohaugen med innbo og løsøre testamentert til Tydal kommune i 1980, og plassen har siden 1982 fungert som museum.

Museet gir et svært personlig bilde av et hjem som i hovedsak har vært uberørt av endringer i årenes løp. Her har slekter bodd og etterlatt sine personlige spor.

## Kilder
*Tydal kommune (som har gitt tillatelse til å bruke stoff fra nettsida).

## Eksterne lenker
* Tydal kommune - kulturbygg
V-gir

**V-gir** er en type gir hvor akslingen fra motoren til giret, og akslingen fra giret til det som drives (f.eks. en propell) er på samme side av giret.

Girtypen er spesielt mye brukt i båter hvor de kan hjelpe til med å maksimere lasteplassen ved at motoren(e) kan plasseres helt bak i båten.

Navnet kommer av at de to akslingene står plassert i en V-form i forhold til hverandre. Vanligvis er vinkelen mellom akslingene mellom 5° og 10°.
Ensemble Studios

**Ensemble Studios** er et selskap som produserer videospill, inkludert Age of Empires-serien. Selskapet ble starta i 1995 i Dallas av Tony Goodman, Rick Goodman, Bruce Shelley og Brian Sullivan. Det det første videospillet, Age of Empires, ble lansert to år etterpå og i mai 2001 ble selskapet kjøpt av datagiganten Microsoft. Ensemble Studios er kjent for at alle utviklerne må spille spillet de lager minst én gang i uka, og deretter komme med tilbakemeldinger.

## Utgivelser
**[[Personlig datamaskin|PC]]:**
**[[Age of Empires]]
**Age of Empires II: The Age of Kings
**[[Age of Empires II: The Age of Kings (demo edition)]]
**Age of Empires II: The Conquerors
**[[Age of Empires II: The Conquerors (demo edition)]]
**Age of Empires III
**[[Age of Empires III Collector's Edition]]
**Age of Empires III: The WarChiefs
**[[Age of Empires: Collector's Edition]]
**Age of Empires: Gold Edition
**[[Age of Empires: The Rise of Rome]]
**Age of Mythology
**[[Age of Mythology Gold Edition]]
**Age of Mythology: Collector's Edition
**[[Age of Mythology: The Titans]]
**Kings & Myths: The Ages Collection
**[[Star Wars Galactic Battlegrounds]]
**Star Wars Galactic Battlegrounds—Trial (demo)
**[[Star Wars Galactic Battlegrounds: The Clone Campaigns]]

*'Apple Macintosh:**
*''[[Age of Empires II: The Age of Kings]]
*''[[Age of Mythology]]
*''[[Star Wars Galactic Battlegrounds]]
*''[[Star Wars Galactic Battlegrounds: The Clone Campaigns]]

**PlayStation 2:**

*''[[Age of Empires II: The Age of Kings]]
**Dreamcast:**

*''[[Age of Empires II: The Age of Kings]]

**Xbox 360:*'
**Halo Wars

## Annet
**Ifølge Sandy Petersen på [[Age of Kings Heaven]]-hjemmesiden er ca. 10 % av alle i selskapet foreldre.
**Mike McCart, selskapets webmaster, laget fansiden HeavenGames (tidligere kjent som HeavenWeb) før han ble ansatt i ES.

## Eksterne lenker
* 
* HeavenGames
* Microsoft
John Lucarotti

**John Lucarotti** (født 20. mai 1926 i Aldershot i Hampshire i England, død 20. november 1994 i Paris i Frankrike) var en canadisk manusforfatter, som var født i Storbritannia. 

Han begynte sin karriere hos CBC, og skrev over 200 manus for canadisk TV. Deretter flyttet han til England hvor han hadde en produktiv karriere. Han skapte TV-seriene *Operation Patch* (han skrev også boken basert på serien), *The Ravelled Thread* og *The Panther's Leap*. Han skrev også 10 episoder for TV-serien *[[The Avengers (TV)|The Avengers]]*, 32 episoder for *[[The Troubleshooters]]* og bidro med 3 historier for *[[Doctor Who]]* i 1960-årene. Disse historiene heter *[[Marco Polo (Doctor Who)|Marco Polo]]*, *[[The Aztecs]]* og *[[The Massacre of St Bartholomew's Eve]]*. Senere skrev han bøker basert på historiene for Target Books. I 1970-årene skrev han manuset til *Doctor Who*-historien *[[The Ark in Space]]*, men problemer med manusene og at det var vanskelig å kontakte ham gjorde at daværende manusredigerer Robert Holmes skrev dem om. Lucarotti ble ikke kreditert som forfatter i episodene, men han fikk betaling for manusene.

Lucarotti skrev også for fransk og sveitsisk TV.

## Referanser


## Eksterne lenker
*